# data[].attributes.attachment_caption
Murid & ibu bapa boleh tulis refleksi secara terbuka

# data[].attributes.body
Melalui kursus ini, saya telah belajar mengenai pelbagai perkara berkaitan projek inovasi digital dari perancangan sehingga peringkat maklum balas. Justeru, saya berjaya mengaplikasikan pengetahuan yang diperoleh ke dalam dunia sebenar dengan menghasilkan satu projek inovasi digital yang bertajuk Jelajah Belantara berfokuskan untuk MBPK. Sepanjang proses penghasilan inovasi, terdapat banyak penambahbaikan yang telah dilakukan dari masa ke masa kerana maklum balas sentiasa diterima daripada pensyarah dan rakan-rakan sendiri. Penambahbaikan terhadap inovasi adalah penting supaya inovasi yang dihasilkan bersesuaian dengan MBPK dari pelbagai aspek seperti pedagogi, kandungan pembelajaran, kerumitan dan sebagainya. Melalui pengalaman yang telah diperoleh, saya tidak akan mensia-siakannya dengan mengaplikasikan pengetahuan ini semasa praktikum akan datan serta apabila telah menjadi guru kelak. Kesimpulannya, kursus ini amat bermanfaat dan membantu saya dalam meningkatkan amalan pedagogi pembelajaran dalam aspek digital yang bersesuaian dengan PAK-21.

# data[].attributes.body
Melalui kursus inovasi digital ini, saya dapat mempelajari bagaimana untuk membangunkan sebuah inovasi digital dengan menggunakan kaedah gamifikasi. Saya juga menitikberatkan tentang keperluan dan tahap MBPK semasa membangunkan inovasi digital tersebut. Inovasi digital yang telah dibangunkan diberi nama Jelajah Belantara bagi mengatasi masalah murid yang tidak memahami penggunaan kata nama am dan kata adjektif dengan betul. Saya telah membangunkan inovasi digital ini dengan menggunakan perisian CoSpaces yang mana secara tidak langsung ia telah memberi pengetahuan dan pendedahan baharu dalam pengaplikasi CoSpaces. Melalui kursus ini juga, saya dapat mempelajari proses bagi membangunkan sebuah inovasi digital bermula dengan pernyataan masalah sehingga ke proses penilaian dan penambahbaikan. Dalam inovasi dital saya, proses penilaian telah dilaksanakan melalui kuiz soalan melalui permainan dalam perisian CoSpaces dan soalan di perisian Padlet. Oleh itu, dapat dilhat bahawa saya telah mempelajari pelbagai ilmu baharu berkaitan inovasi digital di samping mempraktikkan kemahiran 6C sepanjang proses pelaksanaan inovasi digital ini.

# data[].attributes.body
Melalui kursus ini, saya dapat belajar banyak perkara baru, dan saya sedar saya perlu sentiasa mencuba belajar perkara baru dari semasa ke semasa sejajar dengan perkembangan teknologi yang pesat. Kursus ini membuka mata saya tentang kepentingan integrasi teknologi dalam pembelajaran, di mana penggunaan platform seperti Canva, Genially, dan Gimkit telah mengubah cara saya merancang dan menyampaikan bahan pengajaran. Dengan adanya pendedahan terhadap kursus ini, ia menjadi nilai tambah kepada saya sebagai bakal guru dan ianya memberi peluang untuk saya menyediakan satu bentuk pembelajaran yang berkesan kepada murid khususnya MBPK. Secara keseluruhan, kursus ini telah mengasah kemahiran saya dalam merancang dan melaksanakan pengajaran yang lebih efektif, serta memberi saya keyakinan untuk terus mengembangkan diri dalam dunia pendidikan.

# data[].attributes.body
Melalui kursus ini, pembangunan inovasi digital ini memberikan peluang untuk kami dalam mencipta pengalaman pembelajaran yang lebih menarik dan interaktif untuk murid berkeperluan pendidikan khas. Proses ini memerlukan saya untuk mendalami pemahaman tentang keperluan murid serta kreativiti dalam merancang aktiviti yang relevan dan menyeronokkan. Ia juga menggalakkan saya untuk meneroka pendekatan baharu dalam pendidikan dan juga memanfaatkan teknologi untuk meningkatkan kefahaman murid terhadap konsep abstrak Matematik dan juga mata pelajaran yang lain. Refleksi ini memperkukuh keyakinan saya terhadap pentingnya inovasi dalam memperkasakan pembelajaran dan memenuhi keperluan individu murid, seterusnya membina kepakaran diri dalam membangunkan inovasi yang lebih baik di masa akan datang .

# data[].attributes.body
Pada semester ini, saya mempelajari kursus inovasi digital dalam pengajaraan dan pembelajaran yang dimana saya sendiri berjaya membangunkan sebuah produk inovasi digital yang menggabungkan aplikasi minecraft education, canva, wordwall dan live worksheet. Saya dapat meningkatkan kemahiran saya melalui pembangunan produk inovasi digital saya dengan penerokaan aplikasi-aplikasi tersebut. Melalui kursus ini juga saya dapat memahami konsep asas inovasi digital dan cara menggunakan teknologi bagi mencipta sesuatu produk digital dan digunakan kepada pembelajaran. Kesannya, MBPK dapat mempelajari di dalam suasana yang menyeronokkan dan kaedah pembelajaran tersebut bersesuai dengan mereka. Melalui kursus ini juga, saya dapat meningkatkan kemahiran penyelesaian masalah dengan membina satu produk sebagai satu platform pembelajaran MBPK bagi mengatasi sesuatu masalah. Akhir kata, kursus ini mengajar saya untuk terus berusaha memperbaiki kelemahan diri agar terus dapat berbakti kepada MBPK.

# data[].attributes.body
Melalui subjek inovasi digital ini saya dapat mempelajari dan meningkatkan pengetahuan dalam penggunaan gamifikasi dalam pembelajaran dengan menitikberatkan keperluan MBPK. Melalui pembinaan inovasi yang dibina ini saya dapat melihat peningkatan penglibatan, kemajuan dan keberkesanan dalam sesuatu pengajaran. Selain itu, saya dapat mengetahui proses yang perlu dilaksanakan sebelum pembinaan inovasi bagi memastikan perancangan dan pelaksanaan inovasi yang dibina berjalan lancar dan berkesan. Tanpa adanya proses perancangan inovasi ini akan menyebabkan proses pelaksanaan yang saya jalankan tidak berjalan lancar, tidak berkesan serta tidak dapat mencapai objektif yang telah ditetapkan. Maka, melalui subjek ini saya lebih berkeyakinandalam memilih dan mengaplikasikan inovasi dalam pengajaran kepada MBPK.

# data[].attributes.body
Melalui kursus inovasi digital ini, berupaya meningkatkan pengetahuan dan kefahaman saya tentang penggunaan teknologi dalam meningkatkan keberkesanan pengajaran dan pembelajaran. Pengalaman yang dilalui sepanjang pelaksanaan inovasi digital daripada fasa perancangan, pelaksanaan, penilaian dan akhirnya penambahbaikan mengajar saya untuk memanfaatkan teknologi khususnya dalam bidang pendidikan khas. Walaupun banyak cabaran yang dihadapi namun kursus ini juga memberi saya motivasi untuk menjadi seorang guru yang lebih kreatif, inovatif dan bersedia untuk mengintegrasikan teknologi dalam pendidikan dengan berkesan

# data[].attributes.body
Melalui kursus ini, banyak perkara yang telah saya dapat bermula dari proses perancangan, pemilihan idea dan pelaksanaan projek ini. Pelbagai perkara yang telah dihadapi sepanjang pelaksanaan produk ini seperti kesuntukan masa untuk menghasilakan produk dan kekurangan pengetahuan tentang coding. Oleh itu, hasil usaha dan penat lelah selama 2 bulan ini telah mendatangkan hasil yang lumayan apabila saya berjaya untuk menyiapkan tugasan produk ini dengan sempurna dan jayanya. Dengan ini, saya lebih yakin untuk mengaplikasikan inovasi dalam sesi pengajaran dan pembelajaran di sekolah kelak.

# data[].attributes.body
dalam kursus ini, saya dapat belajar untuk meningkatkan kemahiran dalam penggunaan teknologi digital. melalui kursus ini juga saya dapat meneroka pelbagai aplikasi yang tidak pernah saya ketahui sebelum ini seperti cospaces, gamekit dan lain-lain. Ini membantu saya menjadi lebih kreatif dan inovatif dalam melaksanakan tugasan secara praktikal dengan lebih berkesan.

# data[].attributes.body
Melalui pembelajaran kursus Inovasi Digital ini, saya dapat meningkatkan kemahiran terutama sekali mengenai coding dan kreativiti saya. Melalui kursus ini, saya telah memahami konsep asas inovasi digital dan cara teknologi boleh digunakan untuk mencipta nilai dalam pendidikan. Pengalaman menggunakan platform interaktif seperti CoSpaces telah meningkatkan keupayaan saya dalam merekabentuk kandungan pembelajaran yang menarik dan relevan kepada pelajar masa kini. Bukan itu sahaja, kursus ini juga meningkatkan kemahiran menyelesaikan masalah melalui pembangunan projek inovasi. Saya belajar mengaplikasikan teknologi seperti pengaturcaraan visual untuk mencipta pengalaman pembelajaran imersif, terutamanya untuk menyokong pembelajaran MBPK.

# data[].attributes.body
Kursus ini mengajar saya tentang kepentingan dan kegunaan teknologi dalam pengajaran dan pembelajaran MBPK. Kursus ini juga memberi pengalaman kepada saya berkaitan teknologi dan penggunaannya bagi menghasilkan satu inovasi yang dapat memberi manfaat kepada teknik dan kaedah sesuai bagi MBPK. kursus ini juga memberi pengetahuan yang meluas kepada saya berkaitan inovasi digital yang boleh diaplikasikan pada masa akan datang. ia juga memberi impak kepada saya dalam menambahbaik amalan pengajaran saya dalam aspek proffesionalisme keguruan. Akhir kata, kursus ini mengajar saya erti penat dan lelah dalam berusaha menghasilkan sesuatu inovasi yang mampu membawa perubahan kepada MBPK walaupun hanya sekecil zarah.

# data[].attributes.body
Sepanjang semester ini, subjek Inovasi Digital dalam Pengajaran dan Pembelajaran telah memberi saya pemahaman yang mendalam tentang bagaimana teknologi dapat memperkaya proses pendidikan. Sebagai seorang pendidik, saya semakin menyedari kepentingan memanfaatkan alat digital untuk mewujudkan pengalaman pembelajaran yang lebih interaktif dan menarik. Penggunaan platform digital, aplikasi pembelajaran, dan media sosial membolehkan murid belajar dengan cara yang lebih fleksibel, memudahkan akses kepada maklumat, serta menggalakkan kolaborasi yang lebih baik antara murid dan guru. Saya juga belajar bahawa inovasi digital bukan hanya sekadar mengintegrasikan teknologi, tetapi turut melibatkan perubahan dalam cara saya merancang pengajaran supaya ia lebih relevan dengan perkembangan semasa dan memenuhi keperluan generasi muda yang celik digital. Hal ini mencabar saya untuk terus berinovasi, meneroka alat-alat baru, dan menyesuaikan kaedah pengajaran bagi mewujudkan suasana pembelajaran yang lebih dinamik dan bermakna.

# data[].attributes.body
Pelaksanaan inovasi digital yang telah saya bangunkan memberi saya peluang untuk memahami peranan teknologi dalam meningkatkan pembelajaran murid berkeperluan pendidikan khas. Aplikasi ini berjaya menarik minat murid, mempermudah pemahaman konsep tentang fungsi bahagian tumbuhan, dan meningkatkan penglibatan mereka melalui aktiviti interaktif. Namun, saya juga menyedari cabaran seperti keperluan infrastruktur teknologi yang mencukupi dan keperluan melatih guru serta murid dalam penggunaan aplikasi ini. Pengalaman ini mengajar saya kepentingan kreativiti, adaptasi, dan refleksi dalam mengintegrasikan teknologi ke dalam pengajaran, serta menjadi asas untuk terus memperbaiki dan memperluaskan impak inovasi pendidikan khas di masa hadapan.

# data[].attributes.body
Sepanjang semester ini, saya telah mempelajari bagaimana inovasi digital boleh meningkatkan pengajaran dan pembelajaran melalui penggunaan gamifikasi seperti genially, tinytap, canva dan lain-lain. Pengalaman ini telah meningkatkan kemahiran digital saya serta membolehkan saya mencipta bahan pembelajaran yang lebih interaktif dan menarik. Selain itu, saya juga belajar untuk menyelesaikan masalah secara kreatif dan menyesuaikan diri dengan perubahan teknologi. Subjek ini memberi saya keyakinan untuk terus mengaplikasikan inovasi digital dalam pendidikan pada masa hadapan.

# data[].attributes.body
Melalui pembelajaran subjek inovasi digital, saya telah memahami kepentingan penggunaan teknologi untuk meningkatkan keberkesanan pengajaran dan pembelajaran. Pengalaman ini membantu saya menguasai kemahiran mencipta bahan interaktif yang sesuai untuk murid terutama MBPK. Saya juga menyedari bahawa inovasi digital mampu menyelesaikan masalah pembelajaran secara kreatif dan menarik, serta menyokong pembelajaran abad ke-21. Secara keseluruhan, subjek ini memberi inspirasi untuk terus meneroka dan menerapkan teknologi dalam pendidikan bagi meningkatkan kualiti pengajaran saya.

# data[].attributes.body
melalui kursus, saya dapat belajar dengan lebih mendalam tentang cara menggunakan teknologi secara berkesan untuk tingkatkan PdPc, untuk selesaikan masalah yang dihadapi oleh MBPK dan untuk menggalakkan penggunaan inovasi dalam kalangan rakan kelas dan pengguna lain di sekeliling saya